pythainlp/thaigov-v2-corpus-22032023 huggingface dataset:
วันพฤหัสบดีที่ 26 พฤษภาคม 2565
กระทรวงเกษตรฯ เร่งรัดติดตามการแก้ไขปัญหาผลกระทบจากโครงการฝายราษีไศล
และการจ่ายเงินชดเชยในพื้นที่ 3 จังหวัดภาคอีสาน
นาย ประยูร อินสกุล รองปลัดกระทรวงเกษตรและสหกรณ์ เป็นประธานการประชุมคณะกรรมการแก้ไขปัญหาผลกระทบจากโครงการฝายราษีไศล เพื่อรับฟังการผลดำเนินงานของคณะอนุกรรมการแก้ไขปัญหาผลกระทบจากโครงการฝายราษีไศล และคณะกรรมการกำกับดูแลการจ่ายเงินค่าชดเชยโครงการฝายราษีไศล ในเขตพื้นที่จังหวัดศรีสะเกษ จังหวัดสุรินทร์ และจังหวัดร้อยเอ็ด ณ ห้องประชุมกระทรวงเกษตรและสหกรณ์ และผ่านโปรแกรมประชุมออนไลน์ทางไกล(โปรแกรมZoom Conference )
ทั้งนี้ ที่ประชุมได้มีมติเห็นชอบ 1) บัญชีรายชื่อที่ผ่านการตรวจสอบจากคณะทำงานแก้ไขปัญหาผลกระทบจากโครงการฝายราษีไศล ว่าได้ทำประโยชน์ถูกต้องตามหลักเกณฑ์มติคณะรัฐมนตรีเมื่อวันที่ 1 กุมภาพันธ์ 2543
และตามความเห็นของคณะอนุกรรมการแก้ไขปัญหาฯ จังหวัดศรีสะเกษ โดยไม่ทับซ้อนกับแปลงที่กรมพัฒนาพลังงานทดแทนและอนุรักษ์พลังงาน ได้จ่ายไปแล้วจำนวน 37 แปลง เนื้อที่ 72-0-22 ไร่ เป็น เงินจำนวน 2,305,760 บาท และ 2) บัญชีรายชื่อที่ผ่านการพิจารณาอุทธรณ์การทำประโยชน์ตามหลักเกณฑ์มติคณะรัฐมนตรี เมื่อวันที่ 1 กุมภาพันธ์ 2543 ประกอบผลการประชุมร่วมระหว่างตัวแทนคณะกรรมการแก้ไขฯ (ชุดใหญ่) กับคณะทำงานพิจารณา คำร้องคัดค้านฯ (อุทธรณ์) ทั้ง 3 จังหวัด เมื่อวันที่ 14 กรกฎาคม 2552 และตามความเห็นของคณะอนุกรรมการแก้ไขปัญหาผลกระทบจากโครงการฝายราศีไศล จังหวัดศรีสะเกษ โดยไม่ทับซ้อนกับแปลงที่กรมพัฒนาพลังงานทดแทนและอนุรักษ์พลังงาน ได้จ่ายไปแล้ว จำนวน 164 แปลง เนื้อที่ 402-2-85 ไร่ เป็นเงินจำนวน 12,886,800 บาทด้วย
วันพุธที่ 5 มกราคม 2565
นายกรัฐมนตรีห่วงกรณีพบการแพร่ระบาดของโควิด-19 คลัสเตอร์ร้านอาหารกึ่งผับ รวมถึงกรณีลักลอบเปิดสถานบันเทิงขายแอลกอฮอล์ในหลายจังหวัด ย้ำให้เจ้าหน้าที่เพิ่มความเข้มงวดบังคับใช้กฎหมาย
นายกฯ ห่วงกรณีพบการแพร่ระบาดของโควิด-19 คลัสเตอร์ร้านอาหารกึ่งผับ รวมถึงกรณีลักลอบเปิดสถานบันเทิงขายแอลกอฮอล์ในหลายจังหวัด ย้ำให้เจ้าหน้าที่เพิ่มความเข้มงวดบังคับใช้กฎหมาย หากพบมีการละเว้นต้องถูกลงโทษ ผู้ประกอบการยึด Covid Free Setting เคร่งครัด
วันที่ 5 ม.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่าพล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้รับรายงานถึงสถานการณ์โควิด-19 ในภาพรวมจากกระทรวงสาธารณสุขซึ่งได้มีการประชุมติดตามสถานการณ์ทุกวัน โดยพบว่าในช่วงหยุดยาวเทศกาลปีใหม่ที่ผ่านมา หลายจังหวัดมีสถานการณ์น่าเป็นห่วง กล่าวคือมีการแพร่ระบาดลักษณะเป็นคลัสเตอร์จากร้านอาหารกึ่งผับ และการลักลอบเปิดสถานบันเทิงขายแอลกอฮอล์ ซึ่งเมื่อสอบสวนโรคก็พบว่าร้านที่เป็นแหล่งแพร่กระจายเชื้อไม่ปฏิบัติตามมาตรการ COVID Free Setting ไม่ว่าจะเป็นภายในร้านจัดที่นั่งแออัด ไม่เว้นระยะห่าง ไม่มีระบบระบายอากาศที่ดี พนักงานไม่สวมหน้ากากอนามัย มีการจำหน่ายสุราและแสดงดนตรีโดยไม่เคร่งครัดตามแนวทางที่กำหนด ตลอดจนมีการจัดกิจกรรมส่งเสริมการขายที่เสี่ยงต่อการแพร่ระบาดของโรค
จากรายงานดังกล่าว นายกรัฐมนตรีมีความกังวล โดยขอให้เจ้าหน้าที่ที่รับผิดชอบในพื้นที่เพิ่มความเข้มงวดในการกวดขัน บังคับใช้กฎหมายกับผู้ฝ่าฝืนกฎระเบียบ โดยเฉพาะกรณีลักลอบเปิดสถานบันเทิงหากพบการกระทำผิดต้องลงโทษตามกฎหมายอย่างเด็ดขาดซึ่งหากตรวจสอบว่าเจ้าหน้าที่เองที่ละเว้นการปฏิบัติหน้าที่ แสวงหาประโยชน์จากช่วงสถานการณ์นี้จะต้องถูกลงโทษทางวินัยต่อ
“จากที่ในช่วงเวลาที่ผ่านมาได้พบกรณีการไม่ปฏิบัติตามมาตรการ รวมถึงมีผู้ฝ่าฝืนกฎหมายลักลอบเปิดสถานบันเทิง จนร้านกลายเป็นแหล่งแพร่กระจายเชื้อ ท่านนายกรัฐมนตรีกังวลในเรื่องนี้ โดยกำชับให้เจ้าหน้าที่ในพื้นที่ให้เพิ่มความเข้มงวดในทุกด้าน ผู้ประกอบการเองก็ต้องปฏิบัติตามมาตรการควบคุมโรคอย่างเคร่งครัดเพื่อให้การควบคุมการแพร่ระบาดที่มีประสิทธิภาพไปพร้อมกับการที่ผู้ประกอบการยังทำธุรกิจได้ลูกจ้างยังมีงานทำ”น.ส.ไตรศุลี กล่าว
วันพฤหัสบดีที่ 17 กุมภาพันธ์ 2565
กรมทางหลวงชนบท ยกระดับมาตรฐานงานทางเพิ่มความปลอดภัยในการเดินทางและการขนส่ง
ตามนโยบายของรัฐมนตรีว่าการกระทรวงคมนาคม เสริมผิวจราจรสาย สข.4040 จังหวัดสงขลา คืบหน้ากว่า 60%
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสงขลา ดำเนินโครงการเสริมผิวจราจรบนถนนทางหลวงชนบทสาย สข.4040 แยกทางหลวงแผ่นดินหมายเลข 4135 - บรรจบทางหลวงแผ่นดินหมายเลข 4145 อำเภอหาดใหญ่ คลองหอยโข่ง และสะเดา จังหวัดสงขลา โดยการปูผิวจราจรแบบแอสฟัลท์คอนกรีต รวมระยะทาง 2.35 กิโลเมตร เพื่อเพิ่มประสิทธิภาพความปลอดภัยในการเดินทางและการขนส่งให้กับประชาชนในพื้นที่ เนื่องจากเส้นทางดังกล่าวเป็นเส้นทางที่ไปบรรจบกับถนนสายหลัก ซึ่งเชื่อมต่อไปยังอำเภอหาดใหญ่ ท่าอากาศยานนานาชาติหาดใหญ่ และมีพื้นที่ผ่านบริเวณชุมชนตลอดแนวเส้นทาง ปัจจุบันมีความคืบหน้าการดำเนินงานไปแล้วกว่าร้อยละ 60 และคาดว่าจะดำเนินการแล้วเสร็จภายในเดือนพฤษภาคม 2565 เป็นการยกระดับมาตรฐานงานทางในโครงข่าย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อเพิ่มประสิทธิภาพความสะดวกและปลอดภัยในการสัญจรให้กับผู้ใช้เส้นทาง
วันอังคารที่ 2 สิงหาคม 2565
ครม. อนุมัติ 14,510.3059  ล้านบาท จ่ายค่าตอบแทน/ค่าเสี่ยงภัย แก่บุคลากรทางการแพทย์และสาธารณสุข จำนวน 6 โครงการ
ครม. อนุมัติ 14,510.3059  ล้านบาท จ่ายค่าตอบแทน/ค่าเสี่ยงภัย แก่บุคลากรทางการแพทย์และสาธารณสุข จำนวน 6 โครงการ
วันที่ 2 สิงหาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรีเห็นชอบในหลักการโครงการในกลุ่มที่เกี่ยวข้องกับการจ่ายค่าตอบแทนแก่บุคลากรทางการแพทย์และสาธารณสุข จำนวน 6 โครงการ ได้แก่
1. โครงการแก้ไขปัญหาโรคติดต่ออุบัติใหม่กรณีโรคโควิด-19 ของกองสาธารณสุขฉุกเฉิน
2. โครงการค่าตอบแทนบุคลากรนอกเหนือภารกิจปกติ ของสำนักงานปลัดกระทรวงสาธารณสุข
3. โครงการค่าใช้จ่ายในการบรรเทา แก้ไขปัญหาและเยียวยาผู้ที่ได้รับผลกระทบจากการระบาดของโรคโควิด-19 ของกรมการแพทย์
4. โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด-19 ของกรมวิทยาศาสตร์การแพทย์
5. โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด-19 ของกรมสุขภาพจิต
6. โครงการสนับสนุนการจัดบริหารทางการแพทย์และสารธารณสุขรองรับการแพร่ระบาดของโรคโควิด-19 ของกรมอนามัย
ทั้งนี้ กรอบวงเงินทั้งสิ้น 14,510.3059ล้านบาท เพื่อเป็นการชำระค่าตอบแทน/ค่าเสี่ยงภัย แก่บุคลากรทางการแพทย์และสาธารณสุขจากภารกิจที่เพิ่มขึ้นเนื่องจากสถานการณ์การแพร่ระบาดของโรคโควิด-19 โดยมอบหมายให้กระทรวงสาธารณสุข ดำเนินการปรับกรอบวงเงินของโครงการดังกล่าว ให้เป็นค่าใช้จ่ายที่เกิดขึ้นจริงจนถึงเดือน มิถุนายน 2565และเป็นไปตามหลักเกณฑ์และระเบียบที่เกี่ยวข้อง จำแนกค่าใช้จ่ายตามประเภทบุคลากรทางการแพทย์ ระยะเวลาที่ค้างจ่ายเป็นรายเดือน ตลอดจนปรับแผนการดำเนินงาน/แผนเบิกจ่ายให้สอดคล้องกับกิจกรรมภายใต้โครงการในกลุ่มดังกล่าว
วันพุธที่ 2 มีนาคม 2565
"ปลัดกลาโหม สร้างรอยยิ้มให้ชุมชน นำทัพจิตอาสา Big cleaning 4 พื้นที่ จว.นนทบุรี"
พลเอก วรเกียรติ รัตนานนท์ ปลัดกระทรวงกลาโหม เป็นประธานในการตรวจเยี่ยมกิจกรรมโครงการจิตอาสาพัฒนา “เราทำความ ดี ด้วยหัวใจ”
ของ สำนักงานปลัดกระทรวงกลาโหม (พื้นที่ศรีสมาน) ณ โรงเรียนนวมินทราชินูทิศ หอวัง นนทบุรี, ชุมชนหมู่บ้านมิตรประชา, วัดเรืองเวชมงคล และคลองบ้านเก่า จว.นนทบุรี เพื่อเป็นการบำเพ็ญสาธารณประโยชน์ ตามโครงการจิตอาสาพระราชทาน
สำหรับการดำเนินกิจกรรมในครั้งนี้ มีผู้เข้าร่วมกิจกรรมทำความสะอาดปรับปรุงภูมิทัศน์ ประกอบด้วยข้าราชการจาก สำนักงานปลัดกระทรวงกลาโหม ส่วนราชการในพื้นที่ และประชาชนในพื้นที่โดยรอบ ร่วมกันปรับปรุงภูมิทัศน์ให้เกิดความเรียบร้อย มีความสวยงาม โดยร่วมกันทำความสะอาด เก็บขยะ ตัดแต่งกิ่งไม้ ทาสีจราจรและศาลารถเมล์ เพื่อสุขอนามัยที่ดีของประชาชนในพื้นที่โดยรอบให้มีสภาพความเป็นอยู่ที่ดีขึ้น อีกทั้ง ยังเป็นการเสริมสร้างความสัมพันธ์อันดีระหว่างทหารกับพี่น้องประชาชนในการช่วยเหลือและพัฒนาชุมชนอีกด้วย
วันจันทร์ที่ 25 กรกฎาคม 2565
การประชุมทวิภาคีระหว่างประเทศไทย - ฟิลิปปินส์ ว่าด้วยความร่วมมือในการสืบสวนสอบสวนอาชญากรรมข้ามชาติคดีค้ามนุษย์
การประชุมทวิภาคีระหว่างประเทศไทย - ฟิลิปปินส์ ว่าด้วยความร่วมมือในการสืบสวนสอบสวนอาชญากรรมข้ามชาติคดีค้ามนุษย์
ในวันจันทร์ที่ ๒๕ กรกฎาคม ๒๕๖๕ เวลา ๐๘.๓๐ น. พันตำรวจโท ประวุธ วงศ์สีนิล รองปลัดกระทรวงยุติธรรม เป็นประธานเปิด “การประชุมทวิภาคีระหว่างประเทศไทย - ฟิลิปปินส์ ด้วยความร่วมมือในการสืบสวนสอบสวนอาชญากรรมข้ามชาติคดีค้ามนุษย์” โดยมีพลตำรวจเอก ธรรมศักดิ์ วิชชาระยะ เลขาธิการนายกรัฐมนตรีฝ่ายการเมือง ทำหน้าที่หัวคณะผู้แทนไทย พร้อมด้วยผู้แทนจากหน่วยงานที่เกี่ยวข้องฝ่ายไทย ได้แก่ กระทรวงยุติธรรม สำนักงานตำรวจแห่งชาติ กระทรวงการพัฒนาสังคมและความมั่นคงของมนุษย์ สำนักงานอัยการสูงสุด กระทรวงแรงงาน และกระทรวงการต่างประเทศ ร่วมกับผู้แทนฝ่ายฟิลิปปินส์ ได้แก่ กระทรวงยุติธรรมฟิลิปปินส์ สำนักงานตำรวจแห่งชาติฟิลิปปินส์ สภาหน่วยงานเพื่อต่อต้านการค้ามนุษย์ (IACAT) กระทรวงการต่างประเทศฟิลิปปินส์ ตลอดจนผู้แทนโครงการ ASEAN - ACT ประจำประเทศไทย และฟิลิปปินส์เข้าร่วม ณ ห้องประชุมกระทรวงยุติธรรม ๑๐ - ๐๑ ชั้น ๑๐ อาคารกระทรวงยุติธรรม และผ่านระบบการประชุมทางไกล (Video Conference)
ทั้งนี้ ผู้แทนของทั้งสองฝ่ายได้ร่วมหารือและแลกเปลี่ยนในประเด็น อาทิ สถานการณ์การค้ามนุษย์ของประเทศไทยและสาธารณรัฐฟิลิปปินส์ ขั้นตอนการสอบสวน การดำเนินคดี กลไกการส่งต่อแห่งชาติ และการแลกเปลี่ยนข้อมูล วิธีการ ระเบียบวิธี การแสวงหาข้อเท็จจริงด้านพฤติการณ์แห่งคดี ปฏิบัติการการให้ความช่วยเหลือและส่งกลับบุคคลสัญชาติไทย และแนวทางสำหรับบุคคลสัญชาติอื่น กลไกการแลกเปลี่ยนข้อมูล การระบุผู้ประสานงานหลัก กลไกการแลกเปลี่ยนข้อมูล และการระบุผู้ประสานงานหลัก เป็นต้น
นอกจากนี้ ที่ประชุมฯ ยังได้เห็นพ้องที่จะจัดให้มีการประชุมกลุ่มย่อยกับหน่วยงานเฉพาะกิจเพื่อหารือในรายละเอียด เช่น กฎหมายที่เกี่ยวข้องกับการค้ามนุษย์ กลไกการส่งต่อระหว่างประเทศ การแลกเปลี่ยนข้อมูลด้านการปราบปรามการค้ามนุษย์ ฯลฯ ซึ่งจะเป็นโอกาสอันดีที่จะยกระดับความร่วมมือด้านการต่อต้านการค้ามนุษย์ระหว่างประเทศไทย - ฟิลิปปินส์ ให้มีความมั่นคง มีประสิทธิภาพ และยั่งยืน
วันพฤหัสบดีที่ 22 กรกฎาคม 2564
บริษัท ท่าอากาศยานไทย จำกัด (มหาชน) พร้อมให้ความช่วยเหลือสายการบินที่ได้รับผลกระทบจากการแพร่ระบาดของเชื้อไวรัส COVID-19
...
นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) (AOT) กล่าวว่า ตามที่สื่อมวลชนบางแห่งได้นำเสนอกรณีสมาคมสายการบินประเทศไทย ประกอบด้วย 7 สายการบินในประเทศ ได้แก่ สายการบินบางกอกแอร์เวย์ สายการบินไทยแอร์เอเชีย สายการบินไทยแอร์เอเชีย เอ็กซ์ สายการบินไทยสมายล์ สายการบินนกแอร์ สายการบินไทยไลอ้อนแอร์ และสายการบินไทยเวียตเจ็ต ได้เรียกร้องให้ AOT ยกเว้นการจัดเก็บค่าบริการขึ้น-ลงอากาศยาน รวมถึงค่าจอด-ค่าปรับออกไปก่อน นั้น ปัจจุบัน AOT ได้มีมาตรการช่วยเหลือผู้ประกอบการสายการบินที่ได้รับผลกระทบจากการแพร่ระบาดของโรคติดเชื้อไวรัส COVID-19 โดยการลด/ยกเว้น ค่าบริการขึ้นลงของอากาศยาน (Landing Charges) และค่าบริการที่เก็บอากาศยาน (Parking Charges) ค่าเช่าสำนักงาน และค่าบริการต่าง ๆ ซึ่ง AOT ได้มีการขยายระยะเวลาของมาตรการช่วยเหลือฯ จากเดิมที่สิ้นสุดเดือนธันวาคม 2564 ขยายไปจนถึงสิ้นสุดเดือนมีนาคม 2565 เพื่อให้สอดคล้องกับสถานการณ์ที่ยังมีสัญญาณว่าจะยังไม่สิ้นสุดลงภายในเดือนธันวาคม 2564 ไปจนสิ้นสุดตารางการบินฤดูหนาวของปี 2564 ณ สิ้นเดือนมีนาคม 2565 โดยการขยายมาตรการช่วยเหลือฯ ในส่วนของค่าบริการสนามบินดังกล่าวได้รับความเห็นชอบจากคณะกรรมการการบินพลเรือนแล้ว นอกจากนั้น AOT ยังได้อนุญาตให้สายการบินเลื่อนชำระหนี้สินคงค้างของสายการบินตั้งแต่เริ่มสถานการณ์การแพร่ระบาดของโรค COVID-19 ในปี 2563 มาโดยตลอด อีกทั้ง เพื่อให้สอดคล้องกับสถานการณ์วิกฤติของการแพร่ระบาดของโรค COVID-19 ที่มีความรุนแรงมากยิ่งขึ้นในปัจจุบัน คณะกรรมการพิจารณารายได้ของ AOT จึงมีมติเมื่อวันที่ 5 กรกฎาคม 2564 ผ่อนผันการวางหลักประกันเงินสดสำหรับสายการบินที่มีหนี้สินค้างชำระกับ AOT ที่ประสงค์จะทำการบิน ณ สนามบินที่อยู่ในความรับผิดชอบของ AOT ทั้ง 6 แห่ง และอยู่ระหว่างพิจารณาแนวทางการช่วยเหลือสายการบินเพิ่มเติม ซึ่งจะเป็นการเพิ่มสภาพคล่องทางการเงินให้แก่สายการบินในช่วงวิกฤติการแพร่ระบาดของโรค COVID-19 ที่รุนแรงมากขึ้นในปัจจุบัน
อย่างไรก็ตาม AOT สงวนสิทธิ์ในการเปลี่ยนแปลง แก้ไข หรือยกเลิกเงื่อนไขการให้ความช่วยเหลือผู้ประกอบการและสายการบินตามมาตรการดังกล่าว ซึ่งหากสถานการณ์ของโรค COVID-19 ยังมีความยืดเยื้อ AOT อาจมีการพิจารณาให้ความช่วยเหลือฯ ที่เหมาะสมกับสถานการณ์ในลำดับต่อไป ทั้งนี้ เพื่อช่วยประคับประคอง และพยุงธุรกิจของคู่ค้าสำคัญของ AOT ให้สามารถก้าวผ่านวิกฤติครั้งนี้ไปด้วยกัน และร่วมกันฟื้นฟูอุตสาหกรรมการบินและการท่องเที่ยวของประเทศต่อไป
วันจันทร์ที่ 28 กุมภาพันธ์ 2565
"นรม.และรมว.กห. สั่งกองทัพ คงเข้มข้นคุมชายแดนและสนับสนุนตั้ง CI และ รพ.สนาม รับมือโอมิคอน"
พ.อ.วันชนะ สวัสดี รองโฆษก กห. เปิดเผยว่า เวลา พล.อ.ชัยชาญ ช้างมงคล รมช.กห. พร้อม ปล.กห. ได้ร่วมประชุมกับทุกเหล่าทัพ ตร.และ กอ.รมน.ผ่าน ระบบ VTC ณ ศาลาว่าการกลาโหม
เพื่อติดตามสถานการณ์และสนับสนุนรัฐบาลแก้ปัญหาวิกฤตโควิดที่พบผู้ติดเชื้อโอมิครอนมากขึ้น
รมช.กห. ได้กล่าวย้ำว่าพล.อ.ประยุทธ์ จันทร์โอชา นรม.และรมว.กห. ขอบคุณกำลังพลที่ร่วมหมุนเวียนบริจาคโลหิตต่อเนื่องแล้ว กว่า 70 ล้านมิลลิลิตร ยามวิกฤตขาดแคลนโลหิตในการช่วยเหลือชีวิตผู้ป่วยฉุกเฉินได้มากที่ผ่านมา
นรม.และรมว.กห.ยังกำชับสั่งการทุกเหล่าทัพ โดยเฉพาะ กองกำลังป้องกันชายแดนทั้งทางบกและทางน้ำ ให้คงความเข้มข้นในการสกัดกั้นและทำลายเครือข่ายการลักลอบเข้าเมืองผิดกฎหมาย ให้ถึงผู้นำพาและผู้อยู่เบื้องหลังทั้งหมดไม่มียกเว้น
พร้อมกันนี้ ขอให้ติดตามสถานการณ์และเตรียมความพร้อมสนับสนุน ศบค.ในการรับมือกับการแพร่ระบาดของโอมิครอนซึ่งพบผู้ป่วยติดเชื้อมากขึ้น โดยขอให้ทุกเหล่าทัพเตรียม รพ.สนาม ทั่วประเทศกว่า 8,500 เตียง และหน่วยทหาร ที่จัดทำเป็นแยกกักตัวชุมชน (CI) กว่า 50 แห่ง รวมกว่า 3,200 เตียง ให้พร้อมใช้งานทันที
พร้อมทั้งจัดเตรียมระบบขนส่งรับตัวผู้ป่วยแยกจากชุมชนออกสู่การรักษา (ศูนย์การเคลื่อนย้าย) รวมทั้งขอให้สนับสนุนการจัดตั้งศูนย์ปฏิบัติการภาวะฉุกเฉิน (EOC) ระดับพื้นที่ในกรุงเทพมหานคร ทั้ง 50 เขตและทุกจังหวัด เพื่อสนับสนุนระบบสาธารณสุขรองรับสถานการณ์ผู้ติดเชื้อที่มีแนวโน้มมากขึ้นอย่างต่อเนื่องในวงกว้าง
วันอาทิตย์ที่ 3 เมษายน 2565
โฆษกรัฐบาลเผย "นายกฯ " ส่งมอบกำลังใจผู้ป่วยโควิด-19 มอบหมายสธ. ให้คำแนะนำในการดูแลสุขภาพร่างกายและจิตใจให้เข้มแข็งภายใต้สถานการณ์โควิด-19
โฆษกรัฐบาลเผย "นายกฯ "  ส่งมอบกำลังใจผู้ป่วยโควิด-19  มอบหมายสธ.  ให้คำแนะนำในการดูแลสุขภาพร่างกายและจิตใจให้เข้มแข็งภายใต้สถานการณ์โควิด-19 ที่แพร่ระบาดยาวนาน ขณะที่ วันนี้ พบมีผู้ติดเชื้อรายใหม่รวม 26,840 ราย
วันนี้(3เม.ย.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขอส่งมอบกำลังใจให้แก่ผู้ป่วยโควิด-19 รวมทั้งญาติและครอบครัวผู้ป่วยให้ปลอดภัย พร้อมมอบหมายกระทรวงสาธารณสุขติดตามสุภาพจิตใจของประชาชนที่อาจมีความเครียดและวิตกกังวลจากการที่จะต้องดำรงชีพอยู่ร่วมกับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ที่ยาวนานโดยนายกรัฐมนตรีขอให้กระทรวงสาธารณสุขให้คำแนะนำในปรับรูปแบบการดูแลสุขภาพกาย-จิตของประชาชนในแต่ละกลุ่มได้อย่างเหมาะสมพร้อมพัฒนาระบบบริการสุขภาพจิตให้ตรงต่อความต้องการและสถานการณ์ทอย่างทันท่วงทีและมีประสิทธิภาพยิ่งขึ้นด้วย
รายงานการวัดระดับอารมณ์ผ่านทางwww.วัดใจ.com ของกระทรวงสาธารณสุขในช่วง1มกราคม- 10กุมภาพันธ์2565พบว่าสถานการณ์ที่ดีมากขึ้นโดยพบภาวะเครียดสูง6.04%เสี่ยงซึมเศร้า7.31%เสี่ยงฆ่าตัวตาย4.09%และมีภาวะหมดไฟ4.4%ซึ่งดีกว่าช่วงเดือนสิงหาคม2564ที่ผ่านมาซึ่งป็นช่วงที่ประชาชนมีความเสี่ยงด้านสุขภาพจิตสูงสุดตั้งแต่เริ่มเก็บสถิติโดยมีภาวะเครียดสูง45.5%เสี่ยงซึมเศร้า51.5%เสี่ยงฆ่าตัวตาย30.6%และมีภาวะหมดไฟ17.6% แสดงให้เห็นว่า แม้จะอยู่ในภาวะที่มีความเครียดและความเปลี่ยนแปลงในการดำรงชีวิตแต่คนไทยยังสามารถที่จะรับมือและสร้างเกราะคุ้มกันให้ตนเองเพื่อก้าวข้ามสถานการณ์นี้ไปได้ ทั้งนี้กรมสุขภาพจิตจะติดตามสถานการณ์ความเครียดของประชาชนอย่างใกล้ชิดเพื่อช่วยเหลือและส่งเสริมสุขภาพจิตของคนไทยทุกคนในสังคมโดยประชาชนสามารถประเมินความเครียดผ่านช่องทางwww.วัดใจ.comทางline @1323forthaiและสายด่วน1323 ซึ่งจะได้รับคำแนะนำเบื้องต้นและสามารถให้บุคลากรกรมสุขภาพจิตติดต่อกลับได้เพื่อดูแลต่อเนื่องระยะยาวด้วย
สำหรับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในไทยวันนี้(3เมษายน2565) พบมีผู้ติดเชื้อรายใหม่รวม26,840รายจำแนกเป็นผู้ป่วยจากในประเทศ26,800รายและผู้ป่วยมาจากต่างประเทศ40รายรวมผู้ป่วยสะสมอยู่ที่1,488,160ราย(ตั้งแต่1มกราคม2565)ขณะที่หายป่วยกลับบ้านแล้ว23,412รายรวมหายป่วยสะสม1,258,560ราย(ตั้งแต่1มกราคม2565)โดยมีผู้ป่วยกำลังรักษาอยู่259,126รายและเสียชีวิต97รายทั้งนี้จำนวนผู้ป่วยปอดอักเสบรักษาตัวอยู่ในโรงพยาบาล1,838รายเฉลี่ยจังหวัดละ24รายอัตราครองเตียงร้อยละ30.0
______
วันอังคารที่ 22 มีนาคม 2565
รพ.ระยอง ขยายบริการ “เจอ แจก จบ” เชิงรุกในโรงงาน และ รพ.สต. เพิ่มการเข้าถึงการรักษาโควิด 19
ปลัดกระทรวงสาธารณสุข เผย รพ.ระยอง ขยายบริการ “เจอ แจก จบ” ไปถึง รพ.สต. และโรงงานในนิคมอุตสาหกรรม ช่วยให้ผู้ติดเชื้อโควิด 19 ซึ่งส่วนใหญ่ไม่มีอาการเข้าถึงการรักษาได้มากขึ้นและรวดเร็ว
ปลัดกระทรวงสาธารณสุข เผย รพ.ระยอง ขยายบริการ “เจอ แจก จบ” ไปถึง รพ.สต. และโรงงานในนิคมอุตสาหกรรม ช่วยให้ผู้ติดเชื้อโควิด19 ซึ่งส่วนใหญ่ไม่มีอาการเข้าถึงการรักษาได้มากขึ้นและรวดเร็ว พร้อมกำชับให้หน่วยบริการสาธารณสุขเร่งติดตามการฉีดวัคซีนโควิด19 เข็มกระตุ้นก่อนเทศกาลสงกรานต์ โดยเฉพาะในกลุ่ม 608เพื่อลดการป่วยรุนแรงและเสียชีวิตหากติดเชื้อ
วันนี้ (21 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข พร้อมคณะผู้บริหาร ติดตามการดำเนินงานในสถานการณ์โรคโควิด 19 พร้อมเยี่ยมให้กำลังใจบุคลากรทางการแพทย์ ที่โรงพยาบาลระยอง และกล่าวว่า โรงพยาบาลระยอง เป็นโรงพยาบาลขนาดใหญ่ในพื้นที่เขตอุตสาหกรรม มีการพัฒนาการดำเนินงานและนำเทคโนโลยีมาใช้ในการบริการ เช่นSmart OPD, ระบบคิวลดความแออัด, ระบบทางด่วนผู้ป่วยโรคหลอดเลือดสมองและหลอดเลือดหัวใจ เป็นต้น และเชื่อมโยงบริการโรงพยาบาลสาขา4 มุมเมือง ได้แก่ สาขาเกาะหวาย สาขาเนินพระสาขาตะพง และคลินิกชุมชนอบอุ่น โดยเทศบาลนครระยอง ทำให้ช่วยลดความแออัดในการบริการได้อย่างดีสำหรับในช่วงสถานการณ์ โควิด19 จังหวัดระยองพบผู้ติดเชื้อจำนวนมาก เนื่องจากมีประชากรทั้งตามทะเบียนราษฎร์ผู้ที่เดินทางมาทำงาน และกลุ่มแรงงานที่ทำงานในโรงงานอุตสาหกรรม โดยระลอกเดือนมกราคม -21 มีนาคม 2565 มีผู้ติดเชื้อสะสม 22,762 ราย
นพ.เกียรติภูมิกล่าวต่อว่า ผู้ติดเชื้อระลอกใหม่นี้ ส่วนใหญ่อาการไม่มาก กระทรวงสาธารณสุขจึงเน้นให้การดูแลรักษาแบบผู้ป่วยนอก หรือ “เจอ แจก จบ” เพื่อสำรองเตียงไว้ให้กับผู้ป่วยที่มีอาการปานกลางและอาการหนัก และเนื่องจากโรงงานอุตสาหกรรมในพื้นที่พบการติดเชื้อในโรงงานจำนวนมาก ซึ่งผู้ป่วยส่วนใหญ่ไม่มีอาการ โรงพยาบาลระยองจึงได้ร่วมมือกับผู้ประกอบการใช้ห้องพยาบาลของโรงงานจัดบริการ “เจอ แจก จบ” โดยจัดชุดดูแลตัวเอง ประกอบด้วย ปรอทวัดไข้ อุปกรณ์วัดค่าออกซิเจนในเลือด หน้ากากอนามัย ถุงขยะติดเชื้อ น้ำยาฆ่าเชื้อเป็นต้น ส่งไปยังสถานประกอบการต่างๆ รวมถึงยังกระจายไปที่ รพ.สต.ส่วนผู้ป่วยในระบบ HIให้อสม.เป็นผู้นำไปแจกจ่ายถึงบ้าน
“สำหรับช่วงก่อนที่จะถึงเทศกาลสงกรานต์นี้ กระทรวงสาธารณสุขมีภารกิจสำคัญที่ต้องขอให้บุคลากรสาธารณสุขทุกคนร่วมใจกันอีกครั้ง ในการเร่งฉีดวัคซีนโควิด19 เข็มกระตุ้น โดยเฉพาะในกลุ่ม 608 ให้ได้มากที่สุดเนื่องจากเป็นกลุ่มที่มีความเสี่ยงอาการหนักและเสียชีวิตสูงที่สุดหากเกิดการติดเชื้อ” นายแพทย์เกียรติภูมิกล่าว
********************************************** 21 มีนาคม 2565
วันเสาร์ที่ 30 กรกฎาคม 2565
โฆษกรัฐบาลเผย "นายกฯ" ปลื้ม  รายได้คงคลัง  9 เดือนแรกปีงบ 65 ทะลุ 1.8 ล้านล้านบาท เพิ่มขึ้น 7% ขณะที่ 3 กรมภาษี จัดเก็บได้กว่า 2 ล้านล้านบาท
โฆษกรัฐบาลเผย "นายกฯ" ปลื้ม  รายได้คงคลัง  9 เดือนแรกปีงบ 65 ทะลุ 1.8 ล้านล้านบาท เพิ่มขึ้น 7% ขณะที่ 3 กรมภาษี จัดเก็บได้กว่า 2 ล้านล้านบาท สูงกว่าช่วงเดียวกันของปีก่อน 191,122 ล้านบาท หรือ 10.5% รัฐวิสาหกิจนำส่งรายได้ 116,130 ล้านบาท เพิ่ม 10%
วันที่ 30 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามคืบหน้า การแก้ไขปัญหาเศรษฐกิจที่ผ่านมา โดยล่าสุดกระทรวงการคลังได้รายงานฐานะการคลังของรัฐบาลตามระบบกระแสเงินสดในช่วง 9 เดือนแรกของปีงบประมาณ 2565 (ต.ค. 64-มิ.ย. 2565) รัฐบาลมีรายได้นำส่งคลังทั้งสิ้น 1,878,346 ล้านบาท สูงกว่าช่วงเดียวกันของปีก่อน 130,689 ล้านบาท หรือ 7.5% ขณะที่มีการเบิกจ่ายงบประมาณทั้งสิ้น 2,434,146 ล้านบาท สูงกว่าช่วงเดียวกันของปีก่อน 44,979 ล้านบาท หรือ 1.9% ซึ่งรัฐบาลได้กู้เงินเพื่อชดเชยการขาดดุล 621,075 ล้านบาท ส่งผลให้เงินคงคลัง ณ สิ้นเดือน มิ.ย. 2565 มีจำนวนทั้งสิ้น 587,915 ล้านบาท
โฆษกประจำสำนักนายกรัฐมนตรี กล่าวต่อไปว่า ในช่วง 9 เดือนแรกของปีงบประมาณ 2565 (ต.ค. 2564 - มิ.ย. 2565) รัฐบาลสามารถจัดเก็บรายได้สุทธิ จำนวน 1,857,524 ล้านบาท หรือ 6.4% และสูงกว่าช่วงเดียวกันของปีก่อน ประมาณ 6.4% โดยการจัดเก็บรายได้รวมของ3 กรมภาษี (กรมสรรพากร, กรมสรรพาสามิต และกรมศุลกากร) ในช่วง 9 เดือนแรกของปีงบประมาณ 2565 อยู่ที่ 2,004,834 ล้านบาท สูงกว่าช่วงเดียวกันของปีก่อน 191,122 ล้านบาท หรือ 10.5% สำหรับรัฐวิสาหกิจ นำส่งรายได้ในช่วง 9 เดือนแรกของปีงบประมาณ 2565 อยู่ที่ 116,130 ล้านบาท สูงกว่าช่วงเดียวกันของปีก่อน 10,561 ล้านบาท หรือ 10% ส่วนหน่วยงานอื่น จัดเก็บรายได้รวม 109,710 ล้านบาท ต่ำกว่าช่วงเดียวกันของปีก่อน 14,495 ล้านบาท หรือ 11.7%
“นายกรัฐมนตรีรับทราบและขอบคุณทุกหน่วยงานที่เกี่ยวข้องที่ได้ร่วมกันฟื้นฟูเศรษฐกิจของประเทศในช่วงเวลานี้ ตัวเลขดังกล่าวสะท้อนทิศทางการทำงานที่ถูกต้อง และส่งผลให้มีกำลังใจในการมุ่งมั่น เดินหน้า ทำงาน เพื่อแก้ไขปัญหาเศรษฐกิจปากท้องให้พี่น้องประชาชนต่อไป เชื่อมั่นในศักยภาพของประเทศ และประชาชนไทย เชื่อว่า ผลความสำเร็จอยู่ไม่ไกลหากทุกฝ่ายร่วมมือร่วมใจทำหน้าที่ของตนอย่างดีที่สุด” นายธนกรฯ กล่าว
วันศุกร์ที่ 3 กันยายน 2564
กรมเจ้าท่า ร่วมกับกรมทรัพยากรทางทะเลและชายฝั่ง ผนึกพลังเพิ่มประสิทธิภาพความปลอดภัยคมนาคมขนส่งทางน้ำ
...
นายวิทยา ยาม่วง อธิบดีกรมเจ้าท่า พร้อมด้วยนายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย และคณะผู้บริหาร ร่วมให้การต้อนรับ นายโสภณ ทองดี อธิบดีกรมทรัพยากรทางทะเลและชายฝั่ง พร้อมกล่าวต้อนรับ เนื่องในโอกาสเยี่ยมชมศูนย์ปฏิบัติการควบคุมความปลอดภัยและการจราจรทางน้ำ ณ อาคาร 39 กรมเจ้าท่า
อธิบดีกรมเจ้าท่า เปิดเผยว่า ศูนย์ปฏิบัติการควบคุมความปลอดภัยและการจราจรทางน้ำ กรมเจ้าท่า หรือ ศปก.จท. ทำหน้าที่ กำกับ ดูแล ด้านความปลอดภัยและเป็นศูนย์กลางในการประสานระบบสื่อสารทางทะเล บูรณาการข้อมูลสารสนเทศเพื่อประโยชน์ของชาติ สร้างความเชื่อมั่นให้กับประชาชนในการดูแลความปลอดภัย ป้องกันการกระทำผิดกฎหมาย สอดคล้องยุทธศาสตร์ชาติ โครงสร้างพื้นฐานด้านคมนาคมขนส่งของไทย ปี 2561 - 2580 และสร้างความเชื่อมั่นในฐานะประเทศไทยเป็นสมาชิกถาวรในเวทีองค์การทางทะเลระหว่างประเทศ ซึ่งภายในอาคารเต็มไปด้วยระบบเทคโนโลยีที่ทันสมัย ครอบคลุมพื้นที่ทะเลฝั่งอ่าวไทยและทะเลฝั่งอันดามันได้อย่างเต็มระบบ และช่วยในการสนับสนุนบูรณาการทำงานด้านการสื่อสาร 6 หน่วยงานหลักของศูนย์อำนวยการรักษาผลประโยชน์ของชาติทางทะเล เป็นการเพิ่มศักยภาพในการบูรณาการร่วมกันระหว่างหน่วยงานอย่างรวดเร็วทันเหตุการณ์ รวมถึงร่วมรักษาผลประโยชน์ของประเทศชาติได้อย่างมีประสิทธิภาพ และเกิดประโยชน์สูงสุดแก่ประชาชน
"..IMO ต้องผ่าน น่านน้ำไทยต้องปลอดภัย ใส่ใจสิ่งแวดล้อม พร้อมพัฒนากิจการพาณิชยนาวีไทย.."
วันพุธที่ 12 มกราคม 2565
ธ.ก.ส. โอนงวดที่ 13 เงินประกันรายได้เกษตรกรผู้ปลูกข้าว อีก 25,000 ครัวเรือน
ธ.ก.ส. โอนเงินโครงการประกันรายได้เกษตรกรผู้ปลูกข้าว ปี 2564/65 งวดที่ 1-12 (เพิ่มเติม) และงวดที่ 13 ให้เกษตรกรอีกกว่า 25,000 ครัวเรือน วงเงิน 275 ล้านบาท เผยยอดการโอนเงินรวมแล้วกว่า 85,000 ล้านบาท มีเกษตรกรได้รับประโยชน์กว่า 4.58 ล้านครัวเรือน
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรีเมื่อวันที่ 30 พฤศจิกายน 2564 และมติที่ประชุมคณะกรรมการ ธ.ก.ส. เมื่อวันที่ 3 ธันวาคม 2564 เห็นชอบกรอบแนวทางการดำเนินงานเพื่อช่วยเหลือเกษตรกรตามโครงการประกันรายได้เกษตรกรผู้ปลูกข้าว ปี 2564/65 นั้น ซึ่งในวันนี้ (12 มกราคม 2565) ธ.ก.ส. ได้ดำเนินการโอนเงินประกันรายได้เข้าบัญชีเกษตรกรโดยตรงในงวดที่ 1-12 (เพิ่มเติม) พร้อมงวดที่ 13 อีกจำนวน 275 ล้านบาท จำนวนเกษตรกร 25,132 ครัวเรือน ส่งผลให้ภาพรวมการโอนเงินโครงการประกันรายได้เกษตรกรผู้ปลูกข้าว ปี 2564/65 ไปแล้วจำนวน 85,388.26 ล้านบาท มีเกษตรกรได้รับประโยชน์แล้ว 4,582,172 ครัวเรือน
ในการนี้ โครงการดังกล่าวเป็นการประกันรายได้แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน ซึ่งเป็นการช่วยเหลือเกษตรกรผู้ปลูกข้าวให้ได้รับผลตอบแทนจากการผลิตที่เหมาะสม เป็นการป้องกันความเสี่ยงด้านราคาไม่ให้ประสบปัญหาขาดทุน และช่วยแก้ไขปัญหาราคาผลผลิตตกต่ำจากสถานการณ์เศรษฐกิจโลก การแพร่ระบาดของเชื้อไวรัสโควิด-19 และอุทกภัย โดยที่กลไกตลาดยังคงทำงานเป็นปกติ
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official : BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ
วันเสาร์ที่ 20 พฤศจิกายน 2564
โฆษกรัฐบาลเผย "นายกฯ" เน้นดึงศักยภาพคนรุ่นใหม่ ร่วมพัฒนาชุมชนและประเทศไปสู่อนาคต  ชื่นชม “โครงการมหาวิทยาลัยสู่ตำบล สร้างรากแก้วให้ประเทศ” ( U2T)
โฆษกรัฐบาลเผย "นายกฯ" เน้นดึงศักยภาพคนรุ่นใหม่ ร่วมพัฒนาชุมชนและประเทศไปสู่อนาคต  ชื่นชม “โครงการมหาวิทยาลัยสู่ตำบล สร้างรากแก้วให้ประเทศ” ( U2T)  สนับสนุนมหาวิทยาลัย สร้างงาน สร้างรายได้ บัณทิตจบใหม่ 60,000 คน ใน 3,000 ตำบล ทั่วประเทศ
วันนี้(20พ.ย.64)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหมให้ความสำคัญในการส่งเสริมการจ้างงานบัณฑิตจบใหม่รวมไปถึงการดึงพลังของเยาวชนคนรุ่นใหม่มาร่วมพัฒนาประเทศโดยเฉพาะการพัฒนาท้องถิ่นให้มีประสิทธิภาพและเป็นไปตามความต้องการของพื้นที่อย่างแท้จริง ทั้งนี้กระทรวงการอุดมศึกษาวิทยาศาสตร์วิจัยและนวัตกรรม(อว.)จึงได้นำนโยบายของนายกรัฐมนตรีจัดทำ“โครงการมหาวิทยาลัยสู่ตำบลสร้างรากแก้วให้ประเทศ”หรือU2Tโดยสนับสนุนให้มหาวิทยาลัยใช้องค์ความรู้งานวิจัยเทคโนโลยีนวัตกรรมและทรัพยากรพัฒนาพื้นที่สร้างงานสร้างรายได้ให้ชุมชนโดยระยะแรกได้เน้นการสร้างโอกาสสร้างรายได้ให้กับนักศึกษาและประชาชน60,000คนที่อว.จ้างงานให้กับพื้นที่3,000ตำบลทั่วประเทศ
นายธนกรกล่าวว่าล่าสุดอว.ได้ประกาศผลการประกวดชิงแชมป์U2T National Hackathon 2021ระดับประเทศในการระดมแนวคิดไอเดียเพื่อนำมาพัฒนาชุมชน 5ทีมที่ชนะเลิศได้แชมป์U2T National Hackathon 2021ได้แก่ผลงาน“หัตถสานบ้านต้นตาลสุ่มปลายักษ์”จากม.เทคโนโลยีราชมงคลสุวรรณภูมินำเสนอการสร้างโปรแกรมการท่องเที่ยวเชิงสร้างสรรค์จากฐานมรดกของชุมชนให้มีความสอดคล้องกับความปกติใหม่ผ่านประเพณีชาติพันธุ์ไทย–ญวนชุมชนบ้านต้นตาลศิลปะหัตถสานที่บ้านดินสอเป็นต้น
ทีมที่2ได้แก่ผลงาน“Palm Packaging”ของม.ทักษิณที่นำเอาปาล์มน้ำมันที่เหลือทิ้งมาแปรรูปเป็นบรรจุภัณฑ์กระดาษช่วยรักษาสิ่งแวดล้อมและลดการใช้พลาสติก
ทีมที่3ผลงาน“Nile Creek Rescue”จากม.เทคโนโลยีราชมงคลล้านนานำเสนอการพัฒนาระบบเติมอากาศเพื่อแก้ปัญหาปลาน็อคน้ำทีมที่4 เสนอผลงาน“จิ๊หริดแบรนด์”จากม.ราชภัฏวไลยอลงกรณ์ในพระบรมราชูปถัมภ์สร้างและฟื้นฟูอาชีพเลี้ยงจิ้งหรีดของชุมชนที่เป็นมิตรต่อสิ่งแวดล้อมและ
ทีมที่5 ผลงาน“ตำบลเจริญสุข”ม.ราชภัฏบุรีรัมย์นำเสนอการพัฒนาลายผ้าภูอัคนีให้ตอบโจทย์ผู้บริโภคทั้งในและต่างประเทศ
“โครงการมหาวิทยาลัยสู่ตำบลสร้างรากแก้วให้ประเทศ”หรือU2Tเป็นการใช้มหาวิทยาลัยของรัฐกว่า80แห่งที่อยู่ตามภูมิภาคต่างๆของประเทศทำหน้าที่เป็นSystem Integratorในระดับตำบลโดยนำความรู้เทคโนโลยีและนวัตกรรมที่มีอยู่ทำงานประสานและร่วมงานกับจังหวัดองค์กรปกครองส่วนท้องถิ่นและหน่วยงานอื่นๆเพื่อยกระดับเศรษฐกิจและสังคมรายตำบลนำไปสู่การลดความยากจนอย่างมีเป้าหมายชัดเจนเกิดการจ้างงานประชาชนทั่วไปบัณฑิตจบใหม่และนักศึกษาให้มีงานทำและฟื้นฟูเศรษฐกิจชุมชนทั้งการสร้างอาชีพใหม่การพัฒนาCreative Economy การนำความรู้ไปช่วยบริการชุมชน เช่นHealth Careเป็นต้น รวมทั้งส่งเสริมสิ่งแวดล้อม/Circular Economyและจัดทำข้อมูลขนาดใหญ่ของชุมชน(Community Big Data) โดยนายกรัฐมนตรีย้ำให้มีการดำเนินโครงการนี้ต่อเนื่องเพราะเป็นพื้นฐานที่สำคัญในการปรับเปลี่ยนบทบาทของมหาวิทยาลัยเพื่อการพัฒนาท้องถิ่น(Area Based University)ในการส่งเสริมสนับสนุนการสร้างความเข้มแข็งทางเศรษฐกิจและสังคมแก่ชุมชนท้องถิ่นที่มหาวิทยาลัยตั้งอยู่ด้วย”นายธนกรกล่าว
———————
วันพุธที่ 15 ธันวาคม 2564
ดีอีเอส ประกาศหนุนการจัดการการสื่อสารอย่างมีส่วนร่วมในวิกฤตสุขภาพ
ดีอีเอส ประกาศหนุนการจัดการการสื่อสารอย่างมีส่วนร่วมในวิกฤตสุขภาพ
ผู้ตรวจราชการกระทรวงดิจิทัลฯหนุนวาระขับเคลื่อนมติสมัชชาสุขภาพแห่งชาติครั้งที่14ย้ำความสำคัญเรื่องการจัดการการสื่อสารอย่างมีส่วนร่วมในวิกฤตสุขภาพเผยผลงานศูนย์ต่อต้านข่าวปลอม2ปีที่ผ่านมาพบเฟคนิวส์ข่าวหมวดสุขภาพที่เข้าเกณฑ์ตรวจสอบ6,704เรื่อง
นางสาวชมภารี ชมภูรัตน์ ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)กล่าวในโอกาสร่วมเปิดการประชุมและรับรองระเบียบวาระสมัชาสุขภาพแห่งชาติครั้งที่14พ.ศ. 2564ว่ากระทรวงดิจิทัลฯและคณะกรรมการจัดการขับเคลื่อนมติสมัชชาสุขภาพแห่งชาติครั้งที่14มีบทบาทร่วมกันในการขับเคลื่อนมติสมัชชาสุขภาพแห่งชาติในประเด็นการจัดการการสื่อสารอย่างมีส่วนร่วมในวิกฤตสุขภาพ
ทั้งนี้การสื่อสารในภาวะวิกฤตสุขภาพมีความสำคัญและจำเป็นอย่างยิ่งโดยเฉพาะประเด็นการสื่อสารที่สร้างความสับสนในสังคมเช่นข่าวลวงข่าวปลอมและการบิดเบือนข้อเท็จจริงที่สร้างผลกระทบต่อความเชื่อมั่นต่อการสื่อสารและล่วงละเมิดสิทธิส่วนบุคคลโดยศูนย์ต่อต้านข่าวปลอมภายใต้การดำเนินงานของกระทรวงดิจิทัลฯมีหน้าที่ดำเนินการตรวจสอบวิเคราะห์และรับแจ้งเบาะแสข้อมูลข่าวสารที่นำเสนอไม่ตรงข้อเท็จจริงที่ถูกเผยแพร่อยู่ในสังคมและนำเสนอข้อมูลที่ถูกต้องให้ทุกหน่วยงานรวมถึงภาคประชาชนรับทราบโดยตรงอย่างทันท่วงที
โดยนับตั้งแต่จัดตั้งศูนย์ต่อต้านข่าวปลอมเมื่อวันที่1พ.ย. 62ปัจจุบันพบเรื่องที่ต้องดำเนินการตรวจสอบ(Verify)ในหมวดข่าวสุขภาพจำนวนรวม6,704เรื่อง(อัพเดทณวันที่30พ.ย. 64)
“เราขอสนับสนุนร่างมติระเบียบวาระการจัดการการสื่อสารอย่างมีส่วนร่วมในวิกฤตสุขภาพ
ในทุกประเด็นโดยเฉพาะในข้อ3เรื่องการสื่อสารในภาวะวิกฤตอย่างมีส่วนร่วมที่ครอบคลุม
และทั่วถึงและข้อ6เรื่องการให้ความสำคัญกับการกำกับทิศทางและความถูกต้องของข้อมูลข่าวสารวิกฤตสุขภาพในสังคมโดยบังคับใช้ระเบียบข้อบังคับหรือกฎหมายที่เกี่ยวข้องอย่างเหมาะสมเป็นธรรมรวดเร็วและทันต่อสถานการณ์”นางสาวชมภารีกล่าว
โดยให้หน่วยงานที่รับผิดชอบเฝ้าระวังจัดการกับข่าวลวงข่าวปลอมและการบิดเบือนที่สร้างผลกระทบต่อความเชื่อมั่นที่มีต่อการสื่อสารของภาครัฐและการละเมิดสิทธิส่วนบุคคลในสังคมตลอดจนประชาสัมพันธ์ผลการดำเนินงานและช่องทางรับข้อมูลจากประชาชนทั้งนี้ให้คำนึงถึงสิทธิเสรีภาพของประชาชนในการแสดงความคิดเห็นที่บัญญัติไว้ในรัฐธรรมนูญแห่งราชอาณาจักรไทยฉบับปัจจุบันด้วย
นางสาวชมภารีกล่าวว่านอกจากนี้ต้องสร้างให้เกิดความเข้าใจในกระบวนการตรวจสอบข่าวปลอมได้ด้วยตนเองวิธีเช็คแหล่งที่มาวิธีสังเกตการพาดหัวข้อข่าวการแจ้งเบาะแสให้กับศูนย์ต่อต้านข่าวปลอมตามข้อสั่งการนายกรัฐมนตรีการชี้แจงข้อเท็จจริงให้ประชาชนรับทราบอย่างรวดเร็วกรณีปัญหาข่าวปลอมในสื่อต่างๆเน้นความรวดเร็วและทุกจังหวัดอาจต้องเตรียมพร้อมในการจัดให้มีศูนย์ต่อต้านข่าวปลอมจังหวัดเพื่อตรวจสอบข่าวปลอมที่เกี่ยวข้องและต้องมีการชี้แจงให้ประชาชนได้รับทราบ
ขณะเดียวกันกระทรวงดิจิทัลฯมีแผนการดำเนินการอย่างต่อเนื่องของศูนย์ต่อต้านข่าวปลอมที่มุ่งเน้นสร้างการรับรู้เพื่อรู้เท่าทันปัญหาข่าวปลอมให้กับประชาชนและสร้างเครือข่ายสนับสนุนการขับเคลื่อนการตรวจสอบเฝ้าระวังการเผยแพร่ข้อมูลที่บิดเบือนซึ่งส่งผลกระทบต่อสังคมและประชาชน
************
วันเสาร์ที่ 24 กรกฎาคม 2564
รฟม. ชี้แจงข้อเท็จจริง เรื่อง การประกวดราคาโครงการรถไฟฟ้าสายสีม่วง
ช่วงเตาปูน-ราษฎร์บูรณะ (วงแหวนกาญจนาภิเษก)
ตามที่สื่อมวลชนได้มีการนำเสนอข่าวโครงการรถไฟฟ้าสายสีม่วง ช่วงเตาปูน – ราษฎร์บูรณะ (วงแหวนกาญจนาภิเษก) ในประเด็นเงื่อนไขการประกวดราคาโครงการฯ นั้น
การรถไฟฟ้าขนส่งมวลชนแห่งประเทศไทย (รฟม.) ขอเรียนชี้แจงข้อเท็จจริงเกี่ยวกับการประกวดราคาของโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาพิเศษ) และการกำหนดเกณฑ์การพิจารณาข้อเสนอของผู้เข้าร่วมประกวดราคา ดังนี้
โครงการรถไฟฟ้าสายสีม่วง ช่วงเตาปูน-ราษฎร์บูรณะ (วงแหวนกาญจนาภิเษก) เป็นโครงการลงทุนขนาดใหญ่ที่มีวงเงินในการจัดจ้างมูลค่าสูงและมีผลกระทบโดยตรงต่อประโยชน์สาธารณะ ดังนั้น เพื่อให้การดำเนินงานโครงการเป็นไปด้วยความรอบคอบ โปร่งใสและตรวจสอบได้ รฟม.จึงได้แจ้งความประสงค์เสนอโครงการรถไฟฟ้าสายสีม่วงฯ เข้าร่วมการดำเนินงานภายใต้ข้อตกลงคุณธรรม (Integrity Pact) ตั้งแต่ปีงบประมาณ พ.ศ. 2561 และได้มีการลงนามข้อตกลงคุณธรรม ระหว่าง รฟม. และผู้สังเกตการณ์จากองค์กรต่อต้านคอร์รัปชั่น (ประเทศไทย) ตั้งแต่วันที่ 18 มิถุนายน 2561
เนื่องจาก โครงการรถไฟฟ้าสายสีม่วงฯ เป็นโครงการก่อสร้างขนาดใหญ่ที่มีความซับซ้อนและต้องใช้เทคโนโลยีขั้นสูงในการก่อสร้าง ประกอบกับสภาพพื้นที่เส้นทางโครงการฯ ที่ผ่านเขตชุมชนหนาแน่น พื้นที่ที่มีความอ่อนไหวสูง รวมถึงพื้นที่เกาะกรุงรัตนโกสินทร์ เป็นต้น จึงมีความจำเป็นที่ต้องได้ผู้รับจ้างที่มีประสบการณ์และมีสมรรถนะสูงเพียงพอสำหรับการก่อสร้าง เพื่อให้สามารถดำเนินงานก่อสร้างให้สำเร็จลุล่วงเป็นไปตามแผนงานได้อย่างมีคุณภาพและความปลอดภัยสูงสุด รวมทั้งสามารถลดผลกระทบด้านการจราจรและด้านสิ่งแวดล้อมในระหว่างการก่อสร้างให้ได้มากที่สุด และส่งผลกระทบต่อประชาชนน้อยที่สุด ซึ่งจะเป็นประโยชน์สูงสุดต่อภาครัฐและประชาชนผู้ใช้บริการ
ในการดำเนินการคัดเลือกผู้รับจ้างก่อสร้างงานโยธา รฟม. ได้ใช้รูปแบบการประกวดราคานานาชาติ (International Competition Bidding: ICB) โดยกำหนดเกณฑ์การพิจารณาคัดเลือกข้อเสนอของผู้เข้าร่วมประกวดราคา และใช้เกณฑ์ด้านราคาประกอบเกณฑ์เทคนิค ซึ่งเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 มาตรา 65 และระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 83 (2) ประกอบกับแนวทางการปฏิบัติในการจัดทำร่างขอบเขตของงาน กรณีหน่วยงานของรัฐกำหนดเกณฑ์การพิจารณาโดยใช้เกณฑ์ราคาประกอบเกณฑ์อื่น ตามหนังสือของคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค(กวจ)0405.2/ว198 ลงวันที่ 8 เมษายน 2564 เพื่อให้ได้ผู้รับจ้างที่มีศักยภาพสูงและเหมาะสมที่จะสามารถดำเนินงานโครงการได้สำเร็จตามแผนงานและมีคุณภาพภายใต้กรอบงบประมาณที่กำหนดไว้ นอกจากนี้ รฟม. ได้นำร่างประกาศประกวดราคาและร่างเอกสารประกวดราคาทั้งหมดเผยแพร่ในระบบการจัดซื้อจัดจ้างภาครัฐ (eGP) กรมบัญชีกลาง และเว็บไซต์ของ รฟม. เพื่อรับฟังความคิดเห็นจากบุคคลทั่วไปและผู้ประกอบการตามขั้นตอนที่กฎหมายกำหนดไว้ทุกประการแล้ว
สำหรับโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เป็นโครงการรถไฟฟ้าที่เชื่อมโยงการเดินทางระหว่างนนทบุรี กับกรุงเทพมหานครฝั่งพระนครและฝั่งธนบุรี รวมถึงสมุทรปราการ เข้าด้วยกัน มีระยะทางรวมทั้งสิ้น 23.6 กิโลเมตร เป็นโครงสร้างทางวิ่งใต้ดิน 13.6 กิโลเมตร 10 สถานี และโครงสร้างทางวิ่งยกระดับ 10 กิโลเมตร 7 สถานี โดยมีแผนจะเริ่มดำเนินงานก่อสร้างในปี 2565 และเปิดให้บริการในปี 2570
วันเสาร์ที่ 11 มิถุนายน 2565
โฆษกรัฐบาลเผย นายกฯ ชื่นชมความร่วมมือไทย-เยอรมนีผลักดันการพัฒนายานยนต์ไฟฟ้า มุ่งเดินหน้ามาตรการสนับสนุน EV ให้ไทยเป็นฐานผลิตยานยนต์ไฟฟ้าแห่งเอเชีย
โฆษกรัฐบาลเผย นายกฯ ชื่นชมความร่วมมือไทย-เยอรมนีผลักดันการพัฒนายานยนต์ไฟฟ้า มุ่งเดินหน้ามาตรการสนับสนุน EV ให้ไทยเป็นฐานผลิตยานยนต์ไฟฟ้าแห่งเอเชีย
วันนี้ (11 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความร่วมมือระหว่างไทยและเยอรมนีที่ได้ร่วมกันผลักดันยานยนต์ไฟฟ้าประเทศไทย ผ่านกิจกรรม “EV Hackathon: Future EV Mobility Creative Contest for Sustainability #EV4Sustain” เป็นการแข่งขันความคิดสร้างสรรค์สำหรับการคมนาคมยานยนต์ไฟฟ้าในอนาคตเพื่อการพัฒนาอย่างยั่งยืน ต่อยอดนโยบายส่งเสริมการใช้รถEV และนโยบายเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green (BCG) Economy) ของรัฐบาล
โฆษกประจำสำนักนายกรัฐมนตรี กล่าวว่า กระทรวงการต่างประเทศ มหาวิทยาลัยเทคโนโลยีพระจอมเกล้าพระนครเหนือ (มจพ.) และสถานเอกอัครราชทูตเยอรมนีประจำประเทศไทย ร่วมกันจัด กิจกรรม “EV Hackathon: Future EV Mobility Creative Contest for Sustainability #EV4Sustain” การแข่งขันความคิดสร้างสรรค์สำหรับการคมนาคมยานยนต์ไฟฟ้าในอนาคต ระหว่างเดือนมิถุนายน – สิงหาคม 2565 เป็นหนึ่งในกิจกรรมที่จัดขึ้น เนื่องในวาระครบรอบ 160 ปีการสถาปนาความสัมพันธ์ระหว่างไทยและเยอรมนี ซึ่งเป็นกิจกรรมแข่งขันความคิดสร้างสรรค์สำหรับคมนาคมยานยนต์ไฟฟ้าในอนาคตเพื่อพัฒนาอย่างยืน โดยมีหัวข้อการแข่งขัน คือ ยานยนต์ไฟฟ้า (Electric Vehicle) มุ่งขับเคลื่อนพันธมิตรเพื่อการเติบโตอย่างยั่งยืน (Partners for Sustainable Growth) ซึ่งกิจกรรมดังกล่าวได้รับการสนับสนุนจากภาคีที่เกี่ยวข้องทั้งภาครัฐ ภาควิชาการ และภาคเอกชน ในการส่งเสริมความสัมพันธ์อันดีระหว่างไทยและเยอรมนี ซึ่งถือได้ว่าเยอรมนีเป็นประเทศที่มีหุ้นส่วนยุทธศาสตร์ทางเศรษฐกิจที่สำคัญของไทยมาอย่างต่อเนื่องในทุกมิติ ทั้งการศึกษา สิ่งแวดล้อม วิทยาศาสตร์ เทคโนโลยี และนวัตกรรม
กิจกรรมครั้งนี้สอดรับกับนโยบายเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy : BCG Economy) ของรัฐบาลในการขับเคลื่อนประเทศไทยสู่ความยั่งยืนทางเศรษฐกิจ สังคม และสิ่งแวดล้อม ด้วยการลดการใช้ทรัพยากรธรรมชาติและสิ่งแวดล้อม และแนวทางการส่งเสริมยานยนต์ไฟฟ้า (Electric Vehicle : EV) ของประเทศตามนโยบาย 30@30 ที่รัฐบาลมุ่งให้ความสำคัญ เนื่องจากเป็นนวัตกรรมที่มิตรกับสิ่งแวดล้อม และช่วยลดภาวะทางอากาศ โดยรัฐบาลตั้งเป้าผลิตรถ ZEV (Zero Emission Vehicle) รถยนต์ที่ปล่อยมลพิษเป็นศูนย์ ให้ได้อย่างน้อย 30% ของการผลิตยานยนต์และพัฒนาประเทศไทยสู่การเป็นฐานการผลิตยานยนต์ไฟฟ้าโลกภายในปี ค.ศ. 2030
“นายกรัฐมนตรีเดินหน้าผลักดัน การส่งเสริมยานยนต์ไฟฟ้าของประเทศ ซึ่งวิสัยทัศน์ด้านการพัฒนาของนายกรัฐมนตรีรวมถึงการพัฒนาโครงสร้างพื้นฐานรองรับยานยนต์ไฟฟ้า การส่งเสริมสถานีอัดประจุไฟฟ้า การพัฒนากฎหมาย และระเบียบที่เกี่ยวข้องกับการอัดประจุ และการส่งเสริมให้เกิดอุตสาหกรรมการผลิตแบตเตอรี่ยานยนต์ไฟฟ้าในประเทศ ตลอดจนการจัดการแบตเตอรี่ใช้แล้ว และการพัฒนากำลังคน ทั้งนี้เพื่อพร้อมเดินหน้าพัฒนาประเทศรองรับนวัตกรรม เป็นศูนย์กลางที่มีศักยภาพในภูมิภาค ซึ่งในโอกาสนี้ นายกรัฐมนตรีขอบคุณสัมพันธไมตรีอันดีจากประเทศเยอรมนีที่ร่วมเป็นส่วนหนึ่งในการผลักดันด้านเศรษฐกิจและสิ่งแวดล้อมไทยมาอย่างต่อเนื่อง” นายธนกรฯ กล่าว
วันศุกร์ที่ 28 มกราคม 2565
รมว.แรงงาน ห่วงนายจ้าง ลูกจ้าง เหตุเพลิงไหม้บริษัทผลิตวัสดุโฟมกันกระแทก อ.ไทรน้อย สั่งหน่วยงานในสังกัดช่วยเหลือ ดูแลสิทธิประโยชน์
รมว.สุชาติ ห่วงใย นายจ้าง ลูกจ้าง จากเหตุเพลิงไหม้บริษัทผลิตวัสดุโฟมกันกระแทก อำเภอไทรน้อย จังหวัดนนทบุรี  สั่งหน่วยงานในสังกัดลงพื้นที่เร่งให้ความช่วยเหลือตามขั้นตอนและดูแลสิทธิประโยชน์หากปิดกิจการบางส่วนชั่วคราวหรือเลิกจ้างลูกจ้าง
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีเหตุเพลิงไหม้ บริษัท​ เอนเจล โปรดัก จำกัด​ ที่ตั้งเลขที่​ 99/8-9​ หมู่​ 6​ ตำบลหนองเพรางาย​ อำเภอไทรน้อย​ จังหวัดนนทบุรี​ ประกอบกิจการผลิตโฟม พลาสติก บรรจุภัณฑ์ต่างๆ จากพลาสติก มีหน่วยงานดับเพลิงจังหวัดและพื้นที่ใกล้เคียงเข้าดับเพลิงและสามารถควบคุมเพลิงไว้ โดยใช้เวลาหลายชั่วโมง เนื่องจากโรงงานผลิตวัสดุกันกระแทกจำพวกโฟม บับเบิ้ล ซองกันกระแทก ฉนวนกันกระแทก อีพีอีโฟม และพีพีบอร์ด ทำให้เป็นเชื้อเพลิงอย่างดี เหตุเพลิงไหม้ครั้งนี้เมื่อเวลาประมาณ 22.30 น. ของคืนวันที่ 27 มกราคม 2565 เบื้องต้น พบผู้บาดเจ็บเป็นชาย 2 ราย ถูกไฟคลอกบริเวณใบหน้า แขน และลำตัว 1 ราย ได้นำส่งโรงพยาบาล อีก 1 ราย บาดเจ็บเล็กน้อย และมีผู้สูญหาย 1 ราย ส่วนสาเหตุการเกิดเพลิงไหม้อยู่ระหว่างตรวจสอบข้อเท็จจริง ทั้งนี้ ลูกจ้างที่อยู่ในเหตุการณ์แจ้งว่าเกิดไฟฟ้าลัดวงจรจากเครื่องจักรประกายไฟกระเด็นไปโดนโฟมและลุกลามประมาณ 10 นาที ก่อนเกิดการระเบิดเพราะมีถังแก๊ซด้านใน กระทรวงแรงงานมีความห่วงใยในความปลอดภัย ชีวิต และทรัพย์สินของนายจ้างและลูกจ้างจากเหตุเพลิงไหม้ดังกล่าว จึงสั่งการให้กรมสวัสดิการและคุ้มครองแรงงานส่งพนักงานตรวจความปลอดภัยตรวจสอบพื้นที่เกิดเหตุเบื้องต้นและหน่วยงานในสังกัดกระทรวงแรงงานเข้าช่วยเหลือในเรื่องของการประสานดูแลรักษาพยาบาลผู้บาดเจ็บ สิทธิประโยชน์ตามกฎหมาย ทั้งด้านคุ้มครองแรงงานและประกันสังคม รวมทั้งกรมการจัดหางานเข้าไปตรวจสอบการทำงานของคนต่างด้าว จัดหาตำแหน่งงานว่างและเสริมทักษะการทำงานให้แก่ลูกจ้างหากมีการหยุดกิจการบางส่วนชั่วคราวหรือเลิกจ้างลูกจ้าง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า สถานประกอบกิจการแห่งนี้มีลูกจ้างรวม 349 คน เป็นคนไทย 182 คน เมียนม่า 116 คน กัมพูชา 42 คน และอินเดีย 9 คน บริเวณที่เกิดเพลิงไหม้เป็นโกดังส่วนผลิตและเป็นส่วนออฟฟิต แบ่งการทำงานเป็นกะ ทำงาน 24 ชั่วโมง ทั้งนี้ กรมได้ส่งพนักงานตรวจแรงงานและพนักงานตรวจความปลอดภัยลงพื้นที่ พูดคุยชี้แจงขั้นตอนการดำเนินงานและความช่วยเหลือในเบื้องต้นกับนายจ้างและลูกจ้าง และได้เชิญนายจ้างเข้าพบเพื่อสอบข้อเท็จจริงว่าสถานประกอบกิจการได้ดำเนินการตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 มาตรา 8 ให้นายจ้างบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานให้เป็นไปตามที่กำหนดในกฎกระทรวง และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับอัคคีภัย พ.ศ. 2555 หรือไม่ พร้อมทั้งดูแลสิทธิประโยชน์ลูกจ้างหากสถานประกอบกิจการขอหยุดกิจการชั่วคราวตามมาตรา 75 แห่งพระราชบัญญัติคุ้มครองแรงงาน พ.ศ. 2541 โดยลูกจ้างมีสิทธิได้รับเงินไม่น้อยกว่าร้อยละ 75 ของค่าจ้างในวันทำงาน
วันพฤหัสบดีที่ 14 กรกฎาคม 2565
เริ่มวันนี้! น้ำมันปาล์มขวดลด4-5 บาท ซูเปอร์/ค้าปลีกขนาดใหญ่นำร่อง อาทิตย์หน้าลดอีก จุรินทร์สั่งกรมการค้าภายในเกาะติด
เริ่มวันนี้! น้ำมันปาล์มขวดลด4-5 บาท ซูเปอร์/ค้าปลีกขนาดใหญ่นำร่อง อาทิตย์หน้าลดอีก จุรินทร์สั่งกรมการค้าภายในเกาะติด
วันที่ 14 กรกฎาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้ติดตามการปรับระดับราคาสินค้าอุปโภคบริโภคมาอย่างต่อเนื่องเพื่อไม่ให้เกิดการเอาเปรียบผู้บริโภคหรือการค้ากำไรเกินควร ในช่วงที่คนไทยเช่นเดียวกับคนทั่วโลกที่กำลังเผชิญปัญหาภาวะเงินเฟ้อ โดยมีการติดตามต้นทุนการผลิต ปริมาณสต๊อกสินค้า เพื่อให้การกำหนดราคาเป็นธรรมแก่ทุกฝ่าย ส่งผลให้สินค้าจำเป็นในชีวิตประจำวันหลายชนิดชะลอการปรับเพิ่มราคา และล่าสุด นายจุรินทร์ ได้สั่งการให้เร่งรัดการปรับลดราคาน้ำมันปาล์มขวดตามต้นทุนการผลิตที่ปรับลดลง โดยร้านค้าปลีกขนาดใหญ่ ห้างสรรพสินค้า จะเริ่มปรับลดราคาน้ำมันปาล์มขวดลง 4-5 บาท จากราคาขายปัจจุบันที่ขวดละ 69-70 บาท เริ่มตั้งแต่วันที่ 14 ก.ค. 2565 เป็นต้นไป เพื่อให้มีราคาสะท้อนตามต้นทุนที่แท้จริง
นางสาวรัชดา กล่าวว่า กรมการค้าภายใน กระทรวงพาณิชย์ ได้รายงานผลการประชุมร่วมกับห้างสรรพสินค้า ร้านค้าปลีกขนาดใหญ่ ซูเปอร์มาร์เกต ซึ่งทุกฝ่ายพร้อมให้ความร่วมมือ แต่การลดราคาอาจจะไม่เท่ากันขึ้นอยู่กับต้นทุนและสต๊อกเก่าที่มีค้างอยู่ของแต่ละผู้ประกอบการ แต่ยืนยันได้ว่าน้ำมันปาล์มขวดจะต้องขายตามต้นทุนที่แท้จริง หากผลปาล์มดิบลดราคา น้ำมันปาล์มขวดก็ต้องปรับลดด้วยเป็นไปตามโครงสร้างการคำนวณราคาประมาณการของผลปาล์มน้ำมัน น้ำมันปาล์มดิบ และน้ำมันปาล์มขวด ที่กระทรวงพาณิชย์กำหนดไว้เป็นราคาแนะนำให้ปฏิบัติ ซึ่งสัปดาห์นี้ผูประกอบการรายใหญ่จะเริ่มต้นลดราคา 4-5 บาทก่อน และสัปดาห์หน้าจะทยอยลดอีก ซึ่งการคำนวณราคาจะต้องดูต้นทุนสต๊อกช่วงก่อนหน้าที่สั่งสินค้าเข้ามาประกอบด้วย โดยกรมการค้าภายในจะติดตามการปรับลดราคาอย่างใกล้ชิดให้เป็นไปตามต้นทุนที่แท้จริง เพื่อไม่ให้เกิดการเอาเปรียบผู้บริโภค ตามข้อสั่งการรองนายกฯ จุรินทร์
“สำหรับสินค้าทั่วไป สำนักงานพาณิชย์จังหวัดทั่วประเทศ ยังได้ติดตามกำกับดูแลสินค้าอุปโภคบริโภคให้มีการปฏิบัติตาม พระราชบัญญัติว่าด้วยราคาสินค้าและบริการ พ.ศ. 2542 โดยให้ร้านค้าต้องปิดป้ายแสดงราคาจำหน่ายสินค้าให้ชัดเจน ห้ามฉวยโอกาสปรับขึ้นราคาหรือจำหน่ายสินค้าราคาสูงเกินสมควร ตัวเลข ณ วันที่ 12 ก.ค. มีการสำรวจรวม 299 แห่ง จากห้างสรรพสินค้า 105 แห่ง ร้านค้าปลีก - ส่ง 129 แห่ง และตลาดสด 65 แห่ง โดยยอดสะสมตั้งแต่วันที่ 27 มิ.ย.65 รวมทั้งสิ้น 4,635 แห่ง จากห้างสรรพสินค้า 1,613 แห่ง ร้านค้าปลีก - ส่ง 2,139 แห่ง และตลาดสด 883 แห่ง พบว่าขณะนี้สินค้ามีเพียงพอกับความต้องการในแต่ละพื้นที่ หากประชาชนพบการทำผิดกฎหมาย รวมทั้งการกระทำผิดในร้านค้าออนไลน์ สามารถโทรแจ้งข้อมูลได้ที่ สายด่วนกรมการค้าภายใน 1569 หรือทางอีเมล์ 1569@dit.go.th.” นางสาวรัชดา กล่าว
วันอังคารที่ 15 กุมภาพันธ์ 2565
21 - 25 กุมภาพันธ์ 2565 สำนักงานปลัด กระทรวงกลาโหม ส่วนราชการ และองค์กรพันธมิตร จับมือกันช่วยลดค่าครองชีพของประชาชนด้วยการจัดรายการสินค้า อาหารราคาถูก ทั้งตลาดบนบก และตลาดน้ำ
รอบกระทรวงกลาโหม ตั้งแต่ถนนหลักเมือง ยาวไปตลอดถนนราชินี และคลองคูเมืองเดิม พร้อมการแสดงดนตรีจากวงดุริยางค์สำนักปลัดกระทรวงกลาโหม ตลอดรายการ ตั้งแต่เวลา 10:00 - 21:00 ทุกวัน
กราบพระแก้วมรกต สักการะศาลหลักเมือง แล้วแวะซื้อของถูกก่อนกลับบ้าน
วันอาทิตย์ที่ 22 สิงหาคม 2564
รัฐบาลหารือ 40 CEO ฝ่าวิกฤตโควิด-19
วันอาทิตย์ที่ 25 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
สรุปข้อหารือระหว่างรัฐบาลกับสภาหอการค้าแห่งประเทศไทยและผู้บริหารภาคเอกชนชั้นนำกว่า 80 ราย เพื่อร่วมกันฝ่าวิกฤตโควิด-19 ประกอบด้วย 4 ประเด็นสำคัญ ได้แก่ 1) การควบคุมการแพร่ระบาด 2) การเยียวยาและแก้ปัญหาในภาคธุรกิจ 3) การกระตุ้นเศรษฐกิจ และ 4) การพื้นฟูประเทศ โดยตั้งคณะกรรมการร่วมภาครัฐเอกชนขับเคลื่อนกิจกรรมที่ก่อให้เกิดประโยชน์แก่ประเทศและประชาชน ซึ่งพลเอก ประยุทธ์ จันทร์โอชา นายกรัฐมนตรี เน้นย้ำว่า รัฐบาลพร้อมรับข้อเสนอแนะและข้อห่วงใยทุกประเด็นไปพิจารณาในที่ประชุม ครม. และ ศบค. เพื่อปรับแนวทางการบริหารจัดการใหม่โดยรัฐบาลจะทำหน้าที่กำหนดนโยบาย และสนับสนุนให้ภาคเอกชนเป็นผู้ขับเคลื่อนให้เกิดผลสำเร็จอย่างเป็นรูปธรรม
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 3 สิงหาคม 2564
ประกาศ ขสมก. ประจำวันที่ 3 สิงหาคม 2564​ พบพนักงานติดเชื้อไวรัส COVID-19 จำนวน​ 32 ราย
ประกาศ ขสมก. ประจำวันที่ 3 สิงหาคม 2564​ พบพนักงานติดเชื้อไวรัส COVID-19 จำนวน​ 32 ราย
1)พนักงานเก็บค่าโดยสารรถปรับอากาศ สาย 206 เพศหญิง อายุ 38 ปี
2) พนักงานขับรถโดยสารธรรมดา สาย 23 เพศชาย อายุ 24 ปี
3) พนักงานเก็บค่าโดยสารรถธรรมดา สาย 53 เพศหญิง อายุ 43 ปี
4) พนักงานการเงินและบัญชี ระดับ 3 อู่เมกาบางนา เขตการเดินรถที่ 3 เพศหญิง อายุ 48 ปี
5) พนักงานเก็บค่าโดยสารรถปรับอากาศ สาย 37 เพศหญิง อายุ 47 ปี
6) พนักงานเก็บค่าโดยสารรถธรรมดา สาย 53 เพศหญิง อายุ 43 ปี
7) พนักงานเก็บค่าโดยสารรถปรับอากาศ สาย 515 เพศชาย อายุ 21 ปี
8) พนักงานเก็บค่าโดยสารรถปรับอากาศ สาย 138 เพศหญิง อายุ 22 ปี
9) พนักงานเก็บค่าโดยสารรถธรรมดา สาย 179 เพศหญิง อายุ 48 ปี
10) พนักงานเก็บค่าโดยสารรถธรรมดา สาย 22 เพศหญิง อายุ 25 ปี
11) พนักงานเก็บค่าโดยสารรถปรับอากาศ สาย 25 เพศหญิง อายุ 54 ปี
12) พนักงานเก็บค่าโดยสารรถธรรมดา สาย 62 เพศหญิง อายุ 24 ปี
13) พนักงานขับรถโดยสารธรรมดา สาย 72 เพศชาย อายุ 34 ปี
14) พนักงานขับรถโดยสารปรับอากาศ สาย 79 เพศชาย อายุ 47 ปี
15) พนักงานเก็บค่าโดยสารรถธรรมดา สาย 13 เพศหญิง อายุ 25 ปี
16) พนักงานขับรถโดยสารธรรมดา สาย 53 เพศชาย อายุ 43 ปี
17) พนักงานขับรถโดยสารปรับอากาศ สาย 137 เพศชาย อายุ 37 ปี
18) พนักงานเก็บค่าโดยสารรถธรรมดา สาย 84 ก เพศหญิง อายุ 49 ปี
19) พนักงานเก็บค่าโดยสารรถปรับอากาศ สาย 91 เพศหญิง อายุ 38 ปี
20) พนักงานขับรถโดยสารปรับอากาศ สาย 515 เพศหญิง อายุ 44 ปี
21) พนักงานเก็บค่าโดยสารรถธรรมดา สาย 205 เพศหญิง อายุ 55 ปี
22) พนักงานขับรถโดยสารธรรมดา สาย 205 เพศชาย อายุ 56 ปี
23) พนักงานเก็บค่าโดยสารรถปรับอากาศ สาย 205 เพศหญิง อายุ 57 ปี
24) พนักงานเก็บค่าโดยสารรถปรับอากาศ สาย 168 เพศหญิง อายุ 38 ปี
25) พนักงานเก็บค่าโดยสารรถปรับอากาศ สาย 140 เพศหญิง อายุ 23 ปี
26) พนักงานเก็บค่าโดยสารรถปรับอากาศ สาย 516 เพศหญิง อายุ 29 ปี
27) พนักงานขับรถโดยสารปรับอากาศ สาย 70 เพศชาย อายุ 50 ปี
28) พนักงานเก็บค่าโดยสารรถธรรมดา สาย 34 เพศหญิง อายุ 59 ปี
29) พนักงานเก็บค่าโดยสารรถธรรมดา สาย 185 เพศหญิง อายุ 36 ปี
30) พนักงานขับรถโดยสารธรรมดา สาย 185 เพศหญิง อายุ 42 ปี
31) พนักงานเก็บค่าโดยสารรถปรับอากาศ สาย 205 เพศหญิง อายุ 43 ปี (ปัจจุบันพนักงานดังกล่าวปฏิบัติหน้าที่ช่วยงานธุรการจ่ายงาน ณ อู่คลองเตย เนื่องจากพนักงานตั้งครรภ์)
32) พนักงานขับรถโดยสารธรรมดา สาย 12 เพศชาย อายุ 54 ปี
วันพุธที่ 24 สิงหาคม 2565
​หัวหน้าผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดสงขลา
​หัวหน้าผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดสงขลา
วันที่ 23 สิงหาคม 2565 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมคณะจากสำนักงานปลัดกระทรวงอุตสาหกรรม สำนักงานอุตสาหกรรมจังหวัดสงขลา สถาบันไทย-เยอรมัน กองทุนพัฒนาเอสเอ็มอีตามแนวประชารัฐ และมหาวิทยาลัยสงขลานครินทร์ ร่วมกันลงพื้นที่เข้าเยี่ยมชมการดำเนินงานภายใต้โครงการพลิกธุรกิจ SMEs ไทยสู่การผลิตสมัยใหม่ 4.0 เขตพื้นที่ 1 ประจำปีงบประมาณ พ.ศ. 2565 ณ บริษัท สะเดาอุตสาหกรรมยางพารา (1988) จำกัด ผู้ผลิตส่งออกน้ำยางข้นและยางเครฟ เพื่อให้คำปรึกษาและคำแนะนำเชิงลึก พร้อมให้แนวทางสำหรับการปรับปรุงประสิทธิภาพกระบวนการผลิตผ่านการประยุกต์ใช้หุ่นยนต์และระบบอัตโนมัติ แก่สถานประกอบการ SMEs ที่ผ่านการคัดเลือกที่เข้าร่วมโครงการ โดยมีนายสถิต ทิพชาติโยธิน กรรมการผู้จัดการบริษัท สะเดาอุตสาหกรรมยางพารา (1988) จำกัด ให้การต้อนรับและร่วมเข้าฟังการชี้แจง ติดตาม และผลการดำเนินงานโครงการฯ ดังกล่าว ณ บริษัท สะเดาอุตสาหกรรมยางพารา (1988) จำกัด อำเภอสะเดา จังหวัดสงขลา
วันศุกร์ที่ 3 ธันวาคม 2564
สำนักงานสลากฯ ขออภัย สลากกินแบ่ง งวด 16  ธันวาคม 2564 จำนวน 40 ฉบับ พิมพ์ตัวเลขไม่ตรงช่อง ยืนยันสามารถขึ้นเงินได้ปกติ
สืบเนื่องจาก สลากงวดประจำวันที่ 16 ธันวาคม 2564 งวดที่ 47 ชุดที่ 09 จำนวน 40 ฉบับ เกิดข้อผิดพลาดในระหว่างกระบวนการพิมพ์ ทำให้ตัวเลขที่พิมพ์ ไม่ตรงกับช่องที่กำหนด หากถูกรางวัลยังสามารถนำมาขอรับเงินรางวัลได้ตามปกติ
สืบเนื่องจาก สลากงวดประจำวันที่ 16 ธันวาคม 2564 งวดที่ 47 ชุดที่ 09 จำนวน 40 ฉบับ เกิดข้อผิดพลาดในระหว่างกระบวนการพิมพ์ ทำให้ตัวเลขที่พิมพ์ ไม่ตรงกับช่องที่กำหนด นั้น สำนักงานสลากฯ ขอยืนยันว่าไม่ได้ส่งผลต่อการตรวจรางวัลหรือการขึ้นเงินรางวัลแต่อย่างใด พี่น้องประชาชนที่ซื้อสลากไปแล้ว หากถูกรางวัลยังสามารถนำมาขอรับเงินรางวัลได้ตามปกติ
อย่างไรก็ตาม ในส่วนของการตรวจสอบสลากว่าเป็นสลากปลอมหรือไม่นั้น ในเบื้องต้น นอกเหนือจากตัวเลขสะท้อนแสงป้องกันการถ่ายเอกสาร แอนตี ก็อปปี้แล้ว ยังสามารถตรวจได้จากองค์ประกอบอื่น ได้แก่ การตรวจสอบคุณลักษณะทั่วไปของสลาก คือ ความหนาบางของกระดาษ รูปภาพบนสลาก ขนาดของตัวเลข ความชัดเจนของภาพ อีกทั้งสามารถตรวจสอบคุณลักษณะพิเศษของสลาก โดยสังเกตว่ากระดาษที่ใช้พิมพ์สลากจะมีลายน้ำในเนื้อกระดาษเมื่อส่องกับแสงไฟหรือแสงสว่างจะเห็นลายน้ำรูปนกวายุภักษ์ในเนื้อกระดาษ และเมื่อส่องกับแสงไฟสีม่วง หรือแสงยูวี จะมองเห็นเส้นไหมและลายเส้นพาดผ่านตัวเลขมีลักษณะเรืองแสง และเส้นมีความต่อเนื่อง หรือตรวจสอบด้วยการสแกนบาร์โค้ด 2 มิติ ซึ่งจะต้องปรากฏข้อมูลตรงกับเลขบนสลาก
“สำนักงานสลากกินแบ่งรัฐบาล กราบขออภัยพี่น้องประชาชนผู้ซื้อสลากและผู้จำหน่ายสลากทุกท่านในความผิดพลาดที่เกิดขึ้น และหากประสงค์จะสอบถามรายละเอียดเพิ่มเติม สามารถติดต่อสอบถามได้ที่ศูนย์รับแจ้งข้อมูลข่าวสารและเรื่องราวร้องทุกข์ โทร. 0-2528-9999"
วันเสาร์ที่ 11 ธันวาคม 2564
เอกอัครราชทูตสาธารณรัฐเช็ก เข้าเยี่ยมคำนับปลัดกระทรวงกลาโหม
ในวันพฤหัสบดี ที่ ๙ ธันวาคม ๒๕๖๔ นาย Marek Libricky (มาเร็ก ลิบชีตซกี) เอกอัครราชทูตสาธารณรัฐเช็ก ประจำประเทศไทย เข้าเยี่ยมคำนับ พลเอก วรเกียรติ รัตนานนท์ ปลัดกระทรวงกลาโหม
ณ ห้องพระบารมีปกเกล้า ในศาลาว่าการกลาโหม เพื่อแสดงความยินดีในโอกาสที่ปลัดกระทรวงกลาโหมเข้ารับหน้าที่ และหารือเกี่ยวกับความร่วมมือด้านการทหารระหว่างกระทรวงกลาโหมทั้งสองประเทศ และความร่วมมือด้านอุตสาหกรรมป้องกันประเทศ ตลอดเวลาที่ผ่านมาไทย และเช็กได้มีการแลกเปลี่ยนการเยือนระหว่างผู้นำทั้งในระดับรัฐบาล และกองทัพอย่างต่อเนื่อง โดยเฉพาะอย่างยิ่งเอกอัครราชทูตสาธารณรัฐเช็ก ประจำประเทศไทยที่กรุณาให้เกียรติมาพบและหารือเป็นประจำทุกปี นับตั้งแต่ปี ๒๕๖๐ ที่ดำรงตำแหน่งและปฏิบัติหน้าที่ ณ ประเทศไทย
การเข้าเยี่ยมคำนับในครั้งนี้นับเป็นโอกาสอันดีที่จะสนับสนุน ส่งเสริมซึ่งกันและกัน ในการที่จะสานต่อความสัมพันธ์ระหว่างไทย กับเช็กในทุกด้าน รวมถึงร่วมกันพัฒนาความสัมพันธ์ และขับเคลื่อนการดำเนินกิจกรรมความร่วมมือระหว่างกองทัพของทั้งสองประเทศให้มีความก้าวหน้า มั่นคงและยั่งยืนต่อไปในอนาคต
วันจันทร์ที่ 27 กันยายน 2564
กระทรวงยุติธรรมประชุมคณะกรรมการสถาบันอนุญาโตตุลาการ ครั้งที่ ๖/๒๕๖๔ ผ่านระบบการประชุมทางไกล (Video Conference)
กระทรวงยุติธรรมประชุมคณะกรรมการสถาบันอนุญาโตตุลาการ ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒๗ กันยายน ๒๕๖๔ เวลา ๑๓.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุม คณะกรรมการสถาบันอนุญาโตตุลาการ ครั้งที่ ๖/๒๕๖๔ ผ่านระบบการประชุมทางไกล (Video Conference) โดยมีนายวัลลภ นาคบัว รองปลัดกระทรวงยุติธรรม นายพสิษฐ์ อัศววัฒนาพร ผู้อำนวยการสถาบันอนุญาโตตุลาการ พร้อมด้วยคณะกรรมการสถาบันอนุญาโตตุลาการและเจ้าหน้าที่ที่เกี่ยวข้อง เข้าร่วมฯ
เพื่อรับทราบการรายงานการประชุมคณะอนุกรรมการประเมินผลการปฏิบัติงานของผู้อำนวยการสถาบันอนุญาโตตุลาการ ครั้งที่ ๑/๒๕๖๔ วันที่ ๒๐ กันยายน ๒๕๖๔ รวมทั้งการแต่งตั้งคณะอนุกรรมการพิจารณาทางเลือกเกี่ยวกับสถานที่ตั้งสถาบันอนุญาโตตุลาการ
นอกจากนี้ที่ประชุมพิจารณาการสรุปผลการดำเนินงานของสถาบันอนุญาโตตุลาการ ประจำปี ๒๕๖๔